text: Arbejdsløsheden falder
  27 februar 2014 kl. 14.21
  Krisen er ikke afblæst, men det går den rigtige vej med beskæftigelsen. Ledigheden i Region Syddanmark er faldet med 5.287 fuldtidsansatte i det seneste år, fremgår det af en opgørelse fra beskæftigelsesregionen.
  I januar 2014 var der 32.122 bruttoledige, det vil sige både forsikrede og ikke-forsikrede.
  I forhold til samme måned for et år siden er det i Sydjylland et fald i ledigheden på 2.735 personer eller 13,3 procent. Fyn har en højere ledighed, og her er arbejdsløsheden faldet med 15,1 procent.
  Billund og Varde har den laveste ledighed.
  Det påvirker påvirket tallene negativt, at stramning af dagpengereglerne og kontanthjælpen har sendt flere tusind helt ud af arbejdsmarkedet.
  Men tallene afspejler også, at der er kommet flere arbejdspladser. For eksempel har Esbjerg fået 320 nye arbejdspladser, mens tallet i Kolding er 360.
  Frem mod 2015 forventes beskæftigelsen at stige med 5.200 personer i Syddanmark.
  